61974O0071(01)
DOMSTOLENS KENDELSE
AF 23. OKTOBER 1974 (
1
)
Nederlandse Vereniging voor de Fruit- en Groentenimporthandel, Nederlandse Bond van Grossiers in Zuidvruchten en ander Geïmporteerd Fruit
mod Kommissionen for De europæiske Fællesskaber
Sag 71/74 — Interv.
Sammendrag
I sag nr. 71/74 — interv,
NEDERLANDSE VERENIGING VOOR DE FRUIT- EN GROENTENIMPORTHANDEL,
NEDERLANDSE BOND VAN GROSSIERS IN ZUIDVRUCHTEN EN ANDER GEIMPORTEERD FRUIT,
mod
KOMMISSIONEN FOR DE EUROPÆISKE FÆLLESSKABER,
Den 30. september 1974 indgav sammenslutningen »De Fruitunie« begæring om tilladelse til intervention i sag nr. 71/74.
1.
Ifølge procesreglementets artikel 93, stk. 1 skal begæringen om intervention fremsættes inden den mundtlige forhandlings påbegyndelse.
2.
Begæringen er rettidigt indgivet.
3.
I medfør af procesreglementets artikel 93, stk. 3 er begæringen blevet forkyndt for parterne i hovedsagen.
4.
Ved indlæg indgivet den 7. oktober 1974 har sagsøgte erklæret ikke at ville modsætte sig begæringen om intervention.
5.
Sagsøgerne har ved indlæg indgivet den 4. oktober 1974 modsat sig De Fruit- unie's begæring om intervention under henvisning til, at påstandene i inter-ventionsbegæringen ikke tjener til støtte for en af parternes påstande, men støtter den omtvistede beslutning, og at den omtalte begæring ikke opfylder de betingelser, der kræves ifølge statutten for Domstolen.
6.
Intervenientens søgsmålsinteresse fremgår af, at denne kan have fordel af gennemførelsen af en beslutning, som gør det muligt for intervenienten på ny at blive frit stillet i forhold til den omtvistede aftale.
7.
Hermed støtter intervenienten Kommissionens påstande.
8.
Begæringen om intervention bør derfor tages til følge.
9.
I henhold til disse grunde
afsiger
DOMSTOLEN
sammensat af: præsidenten R. Lecourt, afdelingsformændene C. Ó Dálaigh (refererende) og A. J. Mackenzie Stuart, dommerne A. M. Donner, R. Monaco, J. Mertens de Wilmars, P. Pescatore, H. Kutscher og M. Sørensen,
generaladvokat: J.-P. Warner
justitssekretær: A. Van Houtte
følgende
KENDELSE
1.
Sammenslutningen »De Fruitunie«'s begæring om tilladelse til intervention i sag nr. 71/74 tages til følge.
2.
Genpart af alle processkrifterne forkyndes for intervenienten på foranledning af justitssekretæren.
3.
Der fastsættes en frist for intervenienten til skriftligt at fremsætte de anbringender, han vil gøre gældende til støtte for sine påstande.
4.
Der tages forbehold for sagsomkostningerne.
Luxembourg, den 23. oktober 1974.
A. Van Houtte
Justitssekretær
R. Lecourt
Præsident
(
1
) – Processprog: Hollandsk.